MUNICIPIUL CRAIOVA
CONSILIUL LOCAL AL  MUNICIPIULUI CRAIOVA    
     HOTĂRÂREA NR.251
privind mandatarea reprezentantului municipiului Craiova – dl. Ionuţ Cosmin Pîrvulescu, de a vota ordinea de zi în Adunarea Generală Ordinară a Asociaţiei „Craiova – Capitală Culturală Europeană 2021”, din data de 10.08.2015
Consiliul Local al Municipiului Craiova, întrunit în şedinţa ordinară din 30.07.2015.


Având în vedere raportul nr.106163/2015 întocmit de Servicul Imagine prin care se propune mandatarea reprezentantului municipiului Craiova – dl. Ionuţ Cosmin Pîrvulescu, de a vota ordinea de zi în Adunarea Generală Ordinară a Asociaţiei „Craiova – Capitală Culturală Europeană 2021”, din data de 10.08.2015 şi rapoartele comisiilor de specialitate ale Consiliului Local al Municipiului Craiova nr.221, 222, 223, 225 şi 226/2015; 
În conformitate cu prevederile Ordonanţei Guvernului nr.26/2000 cu privire la asociaţii şi fundaţii, modificată şi completată;

Potrivit Hotărârii Consiliului Local al Municipiului Craiova nr.276/2014  prin care s-a aprobat desemnarea dlui. Pîrvulescu Ionuţ Cosmin, reprezentant al Municipiului Craiova în Adunarea Generală a Asociaţiei „Craiova Capitală Culturală Europeană 2021”;
În temeiul art.36, alin.2 lit. a coroborat cu alin.3 lit. c, art.37, art.45 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
     HOTĂRĂŞTE:
Art.1. Se aprobă mandatarea reprezentantului municipiului Craiova – dl. Ionuţ Cosmin Pîrvulescu, de a vota în Adunarea Generală Ordinară a Asociaţiei „Craiova – Capitală Culturală Europeană 2021”, din data de 10.08.2015, următoarea ordine de zi:
a. prezentarea raportului de activitate pentru perioada august 2014-august 2015;

b. discutarea şi supunerea la vot a propunerii de primire a unor noi membrii;

c. alte probleme.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Imagine, dl. Ionuţ Cosmin Pîrvulescu şi Asociaţia „Craiova – Capitală Culturală Europeană 2021” vor aduce la îndeplinire prevederile prezentei hotărâri.

